WM-80
WM-80 je kineski raketno-artiljerijski sistem koji kao platformu rabi kamion Taian TAS-5380, te se sastoji od dva lansera s po četiri lansirne cijevi za rakete kalibra 273 mm. Lanseri se mogu okretati horizontalno i vertikalno. Sam sistem je namijenjen izvoznom tržištu te nije korišten u Kini zbog naprednijeg raketnog lansera A-100.

Rakete 
Rakete namijenjene WM-80 su razvijene u tri inačice:
 raketa s fragmentacijskom bojevom glavom težine do 150 kg koja je punjena RDX ili TNT eksplozivom. Njena aktivacija vrši se MD-23A upaljačem ili WJ-6A udaraljkom osigurača. Prilikom eksplozije njeni fragmenti se raspršuju u krugu od 70 metara.
 raketa s kazetnom bojevom glavom koja sadrži 380 manjih bombica. Svaka od njih stvara ubojit domet od sedam metara te može probiti čelični oklop debljine od 80 do 100 mm.
 raketa s aerosolnom (termobaričkom) bojevom glavom koja je smrtonosna u radijusu od 25 metara.

Kod modela WM-80 raketa je duga 4,58 m, pogonjena je krutim gorivom te može postići brzinu od 3,4 Ma. Masa same rakete je 5050 kg, a bojeve glave 150 kg. Maksimalni domet rakete je 80 km uz odstupanje od maks. 2%.

Verzije 
 Tip 83 / WM-40: prvotni model s četiri lansirne cijevi koji je ispaljivao rakete maks. dometa 40 km. Također, za razliku od svojih nasljednika, bio je u kineskoj vojnoj službi (Tip 83). Inačica WM-40 je ponuđena stranom tržištu.
 WM-80: standardna inačica s osam cijevi i maks. dometom od 80 km.
 WM-120: posljednja inačica s ugrađenim GPS sistemom navođenja. Maks. domet rakete iznosi 120 km s vjerojatnošću pogreške od 50 metara.

Korisnici 

 : prvi strani kupac kojem su 1999. godine prodana četiri raketna lansera.
 : 2010. je kupljeno 24 raketnih lansera WM-120 koji su kasnije predstavljeni na vojnoj vježbi jordanskih oružanih snaga.
 : nabavljen je nepoznat broj WM-120 lansera.

Povezano 
 Tip 83 (WM-40)
 A-100

Izvori

Vanjske veze 

  China has modernized missile system, WM-80
  FAS.org - Type 83 273mm rocket / WM-80 273mm rocket
  Deagel.com - WM-80

Raketna artiljerija
Oružane snage Kine